CELEX: 32021R0704
Language: lt
Date: 2021-02-26 00:00:00
Title: Komisijos deleguotasis reglamentas (ES) 2021/704 2021 m. vasario 26 d. kuriuo iš dalies keičiamas Europos Parlamento ir Tarybos reglamentas (ES) 2018/196, nustatantis papildomus importo muitus tam tikriems Jungtinių Amerikos Valstijų kilmės produktams

2021 4 29   
               
               
                  LT
               
               
                  Europos Sąjungos oficialusis leidinys
               
               
                  L 146/70
               
            
         KOMISIJOS DELEGUOTASIS REGLAMENTAS (ES) 2021/704
         2021 m. vasario 26 d.
         kuriuo iš dalies keičiamas Europos Parlamento ir Tarybos reglamentas (ES) 2018/196, nustatantis papildomus importo muitus tam tikriems Jungtinių Amerikos Valstijų kilmės produktams
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2018 m. vasario 7 d. Europos Parlamento ir Tarybos reglamentą (ES) 2018/196, nustatantį papildomus importo muitus tam tikriems Jungtinių Amerikos Valstijų kilmės produktams (1), ypač į jo 3 straipsnio 3 dalį,
         kadangi:
         
                     (1)
                  
                  
                     Jungtinės Valstijos nepašalino Dempingo ir subsidijų kompensacijų akto (TDSKA) neatitikties prievolėms pagal Pasaulio prekybos organizacijos (PPO) susitarimus, todėl Reglamentu (ES) 2018/196 tam tikriems importuojamiems Jungtinių Valstijų kilmės produktams nustatytas 4,3 % papildomas ad valorem muitas. Remdamasi PPO leidimu sustabdyti nuolaidų taikymą Jungtinėms Valstijoms, Komisija kasmet koreguoja sustabdymo lygį, kad jis atitiktų tuo metu dėl TDSKA Sąjungai panaikintų arba sumažintų lengvatų lygį. 2020 m. sustabdymo lygis buvo pakoreguotas iki 0,012 % papildomo ad valorem muito, o Reglamentas (ES) 2018/196 atitinkamai iš dalies pakeistas (2);
                  
               
                     (2)
                  
                  
                     paskutinių metų, kurių duomenys yra, išmokos pagal TDSKA yra siejamos su per 2020 finansinius metus (2019 m. spalio 1 d. – 2020 m. rugsėjo 30 d.) surinktais ir paskirstytais antidempingo ir kompensaciniais muitais. Remiantis Jungtinių Valstijų muitinės ir sienų apsaugos tarnybos paskelbtais duomenimis apskaičiuotas Sąjungai padarytos lengvatų panaikinimo arba sumažinimo žalos lygis – 236 314,72 USD;
                  
               
                     (3)
                  
                  
                     lengvatų panaikinimo arba sumažinimo ir dėl to – sustabdymo – lygis padidėjo. Tačiau sustabdymo lygis negali būti koreguojamas iki lengvatų panaikinimo arba sumažinimo lygio pagal 3 straipsnio 1 dalies c punktą į Reglamento (ES) 2018/196 I priedo sąrašą įtraukiant produktus arba juos iš jo išbraukiant, nes visi Reglamento (ES) 2018/196 II priedo sąraše esantys produktai jau įtraukti į I priedą. Todėl pagal to reglamento 3 straipsnio 1 dalies e punktą Komisija neturėtų keisti I priedo produktų sąrašo ir turėtų iš dalies pakeisti papildomo muito normą, kad sustabdymo lygis būtų priderintas prie lengvatų panaikinimo arba sumažinimo lygio. Todėl I priede nurodyti keturi produktai turėtų likti sąraše, o papildomo importo muito norma turėtų būti pakeista nustatant 0,1 % muito normą;
                  
               
                     (4)
                  
                  
                     0,1 % papildomas ad valorem importo muitas, taikomas I priede išvardytiems iš Jungtinių Valstijų importuojamiems produktams, per vienus metus atitinka 236 314,72 USD neviršijančią prekybos vertę;
                  
               
                     (5)
                  
                  
                     kad nebūtų vėluojama taikyti pakeistos normos papildomą importo muitą, šis reglamentas turėtų įsigalioti jo paskelbimo dieną;
                  
               
                     (6)
                  
                  
                     todėl Reglamentas (ES) 2018/196 turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) 2018/196 2 straipsnis pakeičiamas taip:
            
               
                  „2 straipsnis
                  Šio reglamento I priede išvardytiems Jungtinių Valstijų kilmės produktams nustatomas 0,1 % ad valorem muitas, papildantis pagal Europos Parlamento ir Tarybos reglamentą (ES) Nr. 952/2013 (*1) taikomą muitą.
               
            
         
         
            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.
            Jis taikomas nuo 2021 m. gegužės 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. vasario 26 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 44, 2018 2 16, p. 1.
         
            (2)  2020 m. vasario 21 d. Komisijos deleguotasis reglamentas (ES) 2020/578, kuriuo iš dalies keičiamas Europos Parlamento ir Tarybos reglamentas (ES) 2018/196, nustatantis papildomus importo muitus tam tikriems Jungtinių Amerikos Valstijų kilmės produktams (OL L 133, 2020 4 28, p. 1).
      
      
         
            PRIEDAS
            
               
                  
                     „I PRIEDAS
                     Produktai, kuriems taikomi papildomi importo muitai, nurodomi aštuonių skaitmenų KN kodais. Produktų, klasifikuojamų priskiriant šiuos kodus, aprašymas pateikiamas Tarybos reglamento (EEB) Nr. 2658/87 I priede.
                     
                                 0710 40 00
                              
                           
                                 Ex90031900„rėmeliai ir aptaisai iš netauriųjų metalų“
                              
                           
                                 8705 10 00
                              
                           
                                 6204 62 31
                              
                           
               “